Sony Xperia 10 VI er en kompakt mellemklasse-telefon

Er man på udkig efter et lidt mere prisvenligt alternativ til Xperia 1 VI, så er Sony også klar med Xperia 10 V.

Her er der skruet lidt ned for kamera, skærm og ydelse, men prisen er til gengæld noget mere spiselig på 2.999 kroner.

Xperia 10 VI har blandt andet en 6.1″ FHD+ skærm i det aflange 21:9 format, en Snapdragon 6 Gen 1 processor, samt et stort 5.000 mAh batteri med understøttelse af 30W hurtigladning. Den er desuden vand- og støvresistent (IP68), samt har et 3,5mm jackstik.

På bagsiden er der to kameraer: et 48MP hovedkamera med OIS og 2x zoom. Brændvidden er desuden variabel fra 26mm til 52mm. Derudover har den også et 8MP ultrawide objektiv.

Pris og tilgængelighed

Sony Xperia 10 VI får en vejledende pris på 2.999 kroner (128GB). Forudbestiller man telefonen inden den 16. juni, får man desuden et par WH-CH520 høretelefoner med i prisen.